Afgørelse truffet af Det Blandede EØS-udvalg

nr. 27/2002

af 19. april 2002

om ændring af bilag II (tekniske forskrifter, standarder, prøvning og certificering) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde, ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag II til aftalen blev ændret ved afgørelse truffet af Det Blandede EØS-udvalg nr. 133/2001 af 9. november 2001(1).

(2) Kommissionens direktiv 2001/27/EF af 10. april 2001 om tilpasning til den tekniske udvikling af Rådets direktiv 88/77/EØF om indbyrdes tilnærmelse af medlemsstaternes lovgivninger om foranstaltninger mod emission af forurenende luftarter og partikler fra motorer med kompressionstænding til fremdrift af køretøjer og emission af forurenende luftarter fra køretøjsmotorer med styret tænding, som benytter naturgas eller autogas (LPG) som brændstof(2), berigtiget ved EFT L 266 af 6.10.2001, s. 15, skal indarbejdes i aftalen.

(3) Tilpasningerne til Rådets direktiv 88/77/EØF af 3. december 1987 om indbyrdes tilnærmelse af medlemsstaternes lovgivninger om foranstaltninger mod emission af forurenende luftarter fra dieselmotorer til fremdrift af køretøjer (EFT L 36 af 9.2.1988, s. 33), der er foretaget ved kapitel XI i bilag I til akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningen af de traktater, der danner grundlag for Den Europæiske Union(3), skal indarbejdes i aftalen.

(4) Tilpasningerne i aftalen til direktiv 88/77/EØF skal tilpasses efter Østrigs, Finlands og Sveriges tiltrædelse af Den Europæiske Union -

TRUFFET FØLGENDE AFGØRELSE:

Artikel 1

I punkt 44 (Rådets direktiv 88/77/EØF) i kapitel I i bilag II til aftalen foretages følgende ændringer:

1) Der tilføjes følgende led:

"- 1 94 N: akt vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningen af de traktater, der danner grundlag for Den Europæiske Union (EFT C 241 af 29.8.1994, s. 21, tilpasset ved EFT L 1 af 1.1.1995, s. 1)

- 32001 L 0027: Kommissionens direktiv 2001/27/EF af 10. april 2001 (EFT L 107 af 18.4.2001, s. 10), berigtiget ved L 266 af 6.10.2001, s. 15."

2) I tilpasningsteksten udgår ordene "12 for Østrig", "17 for Finland" og "5 for Sverige".

Artikel 2

Teksten til direktiv 2001/27/EF, berigtiget ved EFT L 266 af 6.10.2001, s. 15, og til tilpasningerne til direktiv 88/77/EØF, der er foretaget ved kapitel XI i bilag I til akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningen af de traktater, der danner grundlag for Den Europæiske Union, på islandsk og norsk, der offentliggøres i De Europæiske Fællesskabers Tidendes EØS-tillæg, er autentisk.

Artikel 3

Denne afgørelse træder i kraft den 20. april 2002, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(4).

Artikel 4

Denne afgørelse offentliggøres i De Europæiske Fællesskabers Tidendes EØS-afsnit og EØS-tillæg.

Udfærdiget i Bruxelles, den 19. april 2002.

På Det Blandede EØS-udvalgs vegne

P. Westerlund

Formand

(1) EFT L 22 af 24.1.2002, s. 20.

(2) EFT L 107 af 18.4.2001, s. 10.

(3) EFT C 241 af 29.8.1994, s. 21, tilpasset ved EFT L 1 af 1.1.1995, s. 1.

(4) Ingen forfatningsmæssige krav angivet.